गुरुग्राम के भोंडसी में भीड़ का हमला: पीड़ित परिवार ने सामूहिक रूप से खुदकुशी की धमकी दी  
पीड़ित परिवार ने सामूहिक रूप से खुदकुशी की धमकी दी 
परिवार ने कहा कि उनपर प्राथमिकी वापस लेने का दबाव बनाया जा रहा है
गुरुग्राम के भोंडसी में भीड़ के हमले का है मामला
परिवार ने सोहना के एसडीएम को एक ज्ञापन देकर मामले की जांच में तेजी लाने की गुजारिश की है और कहा कि अगर इंसाफ नहीं हुआ तो वे सामूहिक रूप से खुदकुशी कर लेंगे. अख्तर ने कहा,  "हम घटना के पीड़ित हैं, लेकिन गुड़गांव पुलिस ने हमारे परिवार के दो लोगों पर प्राथमिकी दर्ज की है जो हम पर दबाव बनाने की कोशिश है." पुलिस उपायुक्त हिमांशु गर्ग ने कहा कि हमने अबतक 13 लोगों को गिरफ्तार किया है और अन्य तलाश की जा रही है. हम किसी का पक्ष नहीं ले रहे हैं.

गौततलब है कि गुरुग्राम में होली के दिन दिल दहला देने वाली घटना घटी थी. यहां भीड़ ने घर में घुसकर पूरे परिवार पर लाठी-डंडों और तलवार से हमला कर दिया. पुलिस ने बताया कि होली के दिन भोंडसी इलाके में तीन-चार लोगों के परिवार पर करीब 40 लोगों की भीड़ ने कथित तौर पर हमला कर दिया. इस घटना का वीडियो भी सोशल मीडिया पर खूब वायरल हो हुआ था. गुरुग्राम में घटी घटना के बाद पूरे देश में रोष का माहौल व्याप्त हो गया था.